JayJayThrowThrow/commonwealth-wiki-mix huggingface dataset:
दूत

thumb|मोहम्मद अली मुग़ल साम्राज्य|मुगल साम्राज्य में भेजे गये ईरान के शाह अब्बास के दूत थे।
दूत संदेशा देने वाले को कहते हैं। दूत का कार्य बहुत महत्त्व का माना गया है। प्राचीन भारतीय साहित्य में अनेक ग्रन्थों में दूत के लिये आवश्यक गुणों का विस्तार से विवेचन किया गया है।

विश्व के युगों-युगों के लम्बे इतिहास में राज्य के प्रभु-शासक सदा से दूत-पद्धति अपनाते आये हैं । विविध इतिहास में भारत का प्राचीनतम स्थान है उसमें भी वैदिक युग तो विश्व की सभ्यता और संस्कृति तथा शासन का आदि स्रोत प्रतीत होता है । वैदिक काल से ही दूत के उपयोग का प्रमाण प्राप्त होता है । रामायण और महाभारत काल में बड़ी समर्थता के साथ उनकी कार्य-पद्धति साकार हुई और फिर तो इस पद्धति में विकास और गठन की निपुणता ने क्रमशः जीवन्त रूप ग्रहण कर लिया। मौर्य, कुषाण, गुप्त, हर्ष, चोल, चालुक्य और पाण्ड्य आदि राजवंशों के शासन काल में दूत-पद्धति का उपयोग देशी तथा विदेशी राज्यों के साथ किया गया।

प्राचीन भारतीय राजनीतिक विचारकों ने विदेश नीति और कूटनीतिक सम्बन्धों के सन्दर्भ में कूटनीतिक प्रतिनिधि के महत्व को स्वीकार किया था । ये कूटनीतिक प्रतिनिधि प्रायः दो प्रकार के होते थे, प्रथम दूत और द्वितीय चर। ये दोनों ही कूटनीतिक प्रतिनिधि के रूप में कार्य करते थे । यद्यपि दोनों का उद्देश्य दूसरे राज्यों से विभिन्न प्रकार की सूचनाओं को एकत्र करना होता था, फिर भी दूत और चर की कार्य-पद्धति में भिन्नता होती थी । दूत, प्रकट रूप में पर-राज्यों में शासन द्वारा भेजा जाता था, जबकि चर अथवा गुप्तचर अप्रकट रूप में अथवा छिप कर कार्य करता था । यही कारण है कि प्राचीन भारत यदा-कदा दूत को 'प्रकाशचर' तथा गुप्तचर को 'अप्रकाशचर' की संज्ञा प्रदान की गई है । प्राचीन भारतीय राजनीतिक विचारकों ने अन्तर्राज्यीय सम्बन्धों के सन्दर्भ में दूत की महत्त्वपूर्ण भूमिका का विस्तृत विवेचन प्रस्तुत कर शासकों का मार्गदर्शन किया है।

रामायण में लक्ष्मण से हनुमान का परिचय कराते हुए श्रीराम कहते हैं -

:नूनं व्याकरणं क्रित्स्नं अनेन बहुधा श्रुतम्।
:बहु व्याहरतानेन न किंचिदपभाषितम् ॥
:अविस्तरं असन्दिग्धं अविलम्बितं अद्रुतम्।
:उरस्थं कन्ठगं वाक्यं वर्तते मध्यमे स्वरे ॥
:उच्चारयति कल्याणीं वाचं हृदयदारिणीम्।
:कस्य नाराध्यते चित्त्तमुद्यतासेररेरपि ॥
:एवं विधो यस्य दूतो न भवेत् पार्थिवस्य तु।
:सिध्यन्ति ही कथं तस्य कार्याणां गतयोनघ ॥

(अवश्य ही इन्होने सम्पूर्ण व्याकरण सुन लिया लिया है क्योंकि बहुत कुछ बोलने के बाद भी इनके भाषण में कोई त्रुटि नहीं मिली।। यह बहुत अधिक विस्तार से नहीं बोलते; असंदिग्ध बोलते हैं; न धीमी गति से बोलते हैं और न तेज गति से। इनके हृदय से निकलकर कंठ तक आने वाला वाक्य मध्यम स्वर में होता है। ये कयाणमयी वाणी बोलते हैं जो दुखी मन वाले और तलवार ताने हुए शत्रु के हृदय को छू जाती है। यदि ऐसा व्यक्ति किसी का दूत न हो तो उसके कार्य कैसे सिद्ध होंगे?)

इसमें दूत के सभी गुणों का सुन्दर वर्णन है।
इन्हें भी देखें

* दूतकाव्य
* राजनयिक दूत
बाहरी कड़ियाँ

* प्राचीन भारत में दूत पद्धति (गूगल पुस्तक ; लेखक - आनन्द प्रकाश गौड़)
* Embassypages.com - Embassies and Consulates Around the World
सन्दर्भ

श्रेणी:राजनय
श्रेणी:राजनीति
संजीवनी

thumb|right|संजीवनी पौधे के वंश की एक प्रजाति का चित्रसंजीवनी एक वनस्पति का नाम है जिसका उपयोग चिकित्सा कार्य के लिये किया जाता है। इसका वैज्ञानिक नाम सिलेजिनेला ब्रायोप्टेरिस है और इसकी उत्पत्ति लगभग तीस अरब वर्ष पहले कार्बोनिफेरस युग से मानी जाती हैं। लखनऊ स्थित वनस्पति अनुसंधान संस्थान में संजीवनी बूटी के जीन की पहचान पर कार्य कर रहे पाँच वनस्पति वैज्ञानिको में से एक डॉ॰ पी.एन. खरे के अनुसार संजीवनी का सम्बंध पौधों के टेरीडोफायटा समूह से है, जो पृथ्वी पर पैदा होने वाले संवहनी पौधे थे। उन्होंने बताया कि नमी नहीं मिलने पर संजीवनी मुरझाकर पपड़ी जैसी हो जाती है लेकिन इसके बावजूद यह जीवित रहती है और बाद में थोड़ी सी ही नमी मिलने पर यह फिर से खिल जाती है। यह पत्थरों तथा शुष्क सतह पर भी उग सकती है। इसके इसी गुण के कारण वैज्ञानिक इस बात की गहराई से जाँच कर रहे है कि आखिर संजीवनी में ऐसा कौन सा जीन पाया जाता है जो इसे अन्य पौधों से अलग बनाता और इसे विषेष दर्जा प्रदान करता है। हालाँकि वैज्ञानिकों का कहना है कि इसकी असली पहचान भी काफी कठिन है क्योंकि जंगलों में इसके समान ही अनेक ऐसे पौधे और वनस्पतियाँ उगती है जिनसे आसानी से धोखा खाया जा सकता है। मगर कहा जाता है कि चार इंच के आकार वाली संजीवनी लम्बाई में बढ़ने के बजाए सतह पर फैलती है।
right|thumb|300px|संजीवनी के लिये हनुमान जी ने हिमालय को ही उठा लिया और लंका लाये
यह उत्तरप्रदेश, उत्तराखंड और उड़ीसा सहित भारत के लगभग सभी राज्यों में पाई जाती है। संजीवनी का उल्लेख पुराणों में भी है। आयुर्वेद में इसके औषधीय लाभों के बारे में वर्णन है। यह न सिर्फ पेट के रोगों में बल्कि मानव की लंबाई बढ़ाने में भी सहायक होती है।
रामायण में संजीवनी बूटी का वर्णन

रामायण में भी संजीवनी बूटी का वर्णन देखने को मिलता है। जब रामायण में लक्ष्मण जी मुर्छित हो गये थे, उस समय उनके जीवन को बचाने के लिए हनुमान जी पूरा का पूरा पर्वत उठाकर ले आए थे। पूरा पर्वत उठाने के पीछे कारण यह था कि हनुमान जी को संजीवनी बूटी की पहचान नही थी. इसलिए उन्होंने लक्ष्मण जी की जान बचाने के लिए पूरा पर्वत ही उठा लिया था।

संजीवनी बूटी का रहस्या सुषेण वैध को पता था इसलिए हनुमान जी उनको उनकी कुटिया सहित उठा लाए थे, सुषेण वैध जी ने शिव की तपस्या करके उनसे अमर होने का वरदान मांगा था लेकिन शिव ने कहा यह संभव नहीं लेकिन मैं तुम्हें संजीवनी विद्या के बारे में बता सकता हूं। तब उन्हें संजीवनी बूटी की विद्या का ज्ञान हुआ था।
सन्दर्भ

श्रेणी:रामायण
श्रेणी:हिन्दी विकि डीवीडी परियोजना
कालनेमि

कालनेमि रामायण में एक मायावी राक्षस एवं लंकेश्वर रावण का भाई था। उसका पिता मारीच था जोकि असुरराज रावण का मामा था। कालनेमि का उल्लेख सनातन धर्म से संबंधित रामायण काव्य में अता है जब लंका युद्ध के समय रावण के पुत्र मेघनाद द्वारा छोड़े गए शक्तिबाण से लक्ष्मण मूर्छित हो गये तो सुषेन वैद्य ने इसका उपचार संजीवनी बूटी बताया जो कि हिमालय पर्वत पर उपलब्ध था। हनुमान ने तुरंत हिमालय के लिये प्रस्थान किया। रावण ने हनुमान को रोकने हेतु मायावी कालनेमि राक्षस को आज्ञा दी। कालनेमि ने माया की रचना की तथा हनुमान को मार्ग में रोक लिया। हनुमान को मायावी कालनेमि का कुटिल उद्देश्य ज्ञात हुआ तो उन्होने उसका वध कर दिया।

हनुमान जी ने कालनेमि दानव का वध जिस जगह पर किया आज वह स्थान सुल्तानपुर जिले के कादीपुर तहसील में विजेथुवा महावीरन नाम से सुविख्यात है एवं इस स्थान पर "भगवान हनुमान" को समर्पित एक सुप्रसिद्ध पौराणिक मंदिर भी स्थापित है।
सन्दर्भ

श्रेणी:रामायण के पात्र
श्रेणी:असुर
श्रेणी:हनुमान
कुम्भकर्ण

अंगूठाकार|युद्ध करने जाता हुआ कुम्भकर्ण
thumb|युद्ध मे कुम्भकर्ण
कुम्भकर्ण रामायण के एक प्रमुख पात्र का नाम है। वह ऋषि व्रिश्रवा और राक्षसी कैकसी का पुत्र तथा लंका के राजा रावण का छोटा भाई था। कुम्भ अर्थात घड़ा और कर्ण अर्थात कान, बचपन से ही बड़े कान होने के कारण इसका नाम कुम्भकर्ण रखा गया था।

यह विभीषण और शूर्पनखा का बड़ा भाई था। बचपन से ही इसके अन्दर बहुत बल था, इतना कि एक बार में यह जितना भोजन करता था उतना कई नगरों के प्राणी मिलकर भी नहीं कर सकते थे। जब इनके पिता ने तीनों भाइयों को तपस्या करने के लिए कहा और भगवान ब्रह्मा जी ने इन्हें दर्शन दिए तो देवताओं ने माता सरस्वती से प्रार्थना की जब कुम्भकर्ण वरदान माँगे तो वे उसकी जिव्हा पर बैठ जाएँ। परिणाम स्वरूप जब कुम्भकर्ण इन्द्रासन माँगने लगा तो उसके मुख से इन्द्रासन की जगह निद्रासन (सोते रहने का वरदान) निकला जिसे ब्रह्मा जी ने पूरा कर दिया परन्तु बाद में जब कुम्भकर्ण को इसका पश्चाताप हुआ तो ब्रह्मा जी ने इसकी अवधि घटा कर एक दिन कर दिया जिसके कारण यह छः महीने तक सोता रहता फिर एक दिन के लिए उठता और फिर छः महीने के लिए सो जाता,परन्तु ब्रह्मा जी ने इसे सचेत किया कि यदि कोई इसे बलपूर्वक उठाएगा तो वही दिन कुम्भकर्ण का अन्तिम दिन होगा। कुम्भकर्ण का विवाह प्रह्लाद के पौत्र राजा बलि की कन्या वज्रज्वल्ला से हुआ जिससे उसके कुंभ , निकुंभ और मूलक नामक तीन पुत्र हुए। इसके अतिरिक्त उसने कर्कट नामक असुर की पुत्री और विराध नामक राक्षस की विधवा कर्कटी से हुआ जिससे उसका भीम नामक एक पुत्र हुआ।

कुम्भकर्ण दिखने में बहुत ही ज्यादा बलशाली और भीमकाय था और आम लोगो से कई गुना ज्यादा भोजन करता था जिसका वर्णन रामचरितमानस में भी किया गया है| पुराणों के अनुसार कुम्भकर्ण अपने पूर्व जन्म में असुरराज हिरण्यकशिपु (रावण का पूर्व जन्म) का छोटा भाई हिरण्याक्ष था उस जन्म में उसका वध भगवान विष्णु के वाराह अवतार द्वारा हुआ था।
दोहा

: राम रूप गुन सुमिरत मगन भयउ छन एक।
: रावन मागेउ कोटि घट मद अरु महिष अनेक॥63॥

(श्री रामचन्द्रजी के रूप और गुणों को स्मरण करके वह एक क्षण के लिए प्रेम में मग्न हो गया। फिर रावण से करोड़ों घड़े मदिरा और अनेकों भैंसे मँगवाए)
चौपाई

: महिषखाइ करि मदिरा पाना। गर्जा बज्राघात समाना॥
: कुंभकरन दुर्मद रन रंगा। चला दुर्ग तजि सेन न संगा॥1॥

(भैंसे खाकर और मदिरा पीकर वह वज्रघात (बिजली गिरने) के समान गरजा। मद से चूर रण के उत्साह से पूर्ण कुंभकर्ण किला छोड़कर चला। सेना भी साथ नहीं ली)


श्रेणी:रावण
श्रेणी:रामायण के पात्र
रामराज्य

हिन्दू संस्कृति में राम द्वारा किया गया आदर्शासन रामराज्य के नाम से प्रसिद्ध है। वर्तमान समय में रामराज्य का प्रयोग सर्वोत्कृष्ट शासन या आदर्श शासन के रूपक (प्रतीक) के तौर पर किया जाता है।
रामराज्य, लोकतन्त्र का परिमार्जित रूप माना जा सकता है। वैश्विक स्तर पर रामराज्य की स्थापना गांधीजी की चाह थी। गांधीजी ने भारत में अंग्रेजी शासन से मुक्ति के बाद ग्राम स्वराज के रूप में रामराज्य की कल्पना की थी।
हिन्दू ग्रन्थों में रामराज्य

रामचरितमानस में तुलसीदासजी ने रामराज्य पर पर्याप्त प्रकाश डाला है। मर्यादा पुरुषोत्तम श्री राम के सिंहासन पर आसीन होते ही सर्वत्र हर्ष व्याप्त हो गया, सारे भय–शोक दूर हो गए एवं दैहिक, दैविक और भौतिक तापों से मुक्ति मिल गई। कोई भी अल्पमृत्यु, रोग–पीड़ा से ग्रस्त नहीं था, सभी स्वस्थ, बुद्धिमान, साक्षर, गुणज्ञ, ज्ञानी तथा कृतज्ञ थे।

:राम राज बैठे त्रैलोका। हरषित भए गए सब सोका।।

:बयरु न कर काहू सन कोई। राम प्रताप विषमता खोई।।

:दैहिक दैविक भौतिक तापा। राम राज नहिं काहुहि ब्यापा।।

:अल्पमृत्यु नहिं कवनिउ पीरा। सब सुंदर सब बिरुज सरीरा।।

:नहिं दरिद्र कोउ दुखी न दीना। नहिं कोउ अबुध न लच्छन हीना।।

:सब गुनग्य पंडित सब ग्यानी। सब कृतग्य नहिं कपट सयानी।।

::राम राज नभगेस सुनु सचराचर जग माहिं।

::काल कर्म सुभाव गुन कृत दुख काहुहि नाहिं।।

::::(रा•च•मा• 7। 20। 7–8; 21। 1¸ 5–6¸ 8; 21)

वाल्मीकि रामायण में भरत जी रामराज्य के विलक्षण प्रभाव का उल्लेख करते हुए कहते हैं, "राघव! आपके राज्य पर अभिषिक्त हुए एक मास से अधिक समय हो गया। तब से सभी लोग निरोग दिखाई देते हैं। बूढ़े प्राणियों के पास भी मृत्यु नहीं फटकती है। स्त्रियां बिना कष्ट के प्रसव करती हैं। सभी मनुष्यों के शरीर हृष्ट–पुष्ट दिखाई देते हैं। राजन! पुरवासियों में बड़ा हर्ष छा रहा है। मेघ अमृत के समान जल गिराते हुए समय पर वर्षा करते हैं। हवा ऐसी चलती है कि इसका स्पर्श शीतल एवं सुखद जान पड़ता है। राजन नगर तथा जनपद के लोग इस पुरी में कहते हैं कि हमारे लिए चिरकाल तक ऐसे ही प्रभावशाली राजा रहें।"
इन्हें भी देखें

*अखिल भारतीय रामराज्य परिषद
बाहरी कड़ियाँ

* रामराज्य का वर्णन (वेबदुनिया)


श्रेणी:रामायण
साकेत

साकेत मैथिलीशरण गुप्त रचित महाकाव्य का नाम है। इसका प्रथम प्रकाशन सन् १९३१ में हुआ था। इसके लिए उन्हें १९३२ में मंगलाप्रसाद पारितोषिक प्राप्त हुआ था।

साकेत राष्ट्रकवि मैथिलीशरण गुप्त की अमर कृति है। इसकी रचना वैदर्भी काव्यात्मक गीति शैली में हुई हैं। इसे द्विवेदी युग की सर्वश्रेष्ठ रचना माना जाता हैं। इस कृति में हिन्दुस्तान के आराध्य अयोध्याधिपति प्रभु श्रीराम के भाई लक्ष्मण की पत्नी श्रीमति उर्मिला के विरह का जो चित्रण गुप्त जी ने किया है वह अत्यधिक मार्मिक और गहरी मानवीय संवेदनाओं और भावनाओं से ओत-प्रोत है। साकेत श्रीरामकथा पर आधारित है, किन्तु इसके केन्द्र में लक्ष्मण की पत्नी उर्मिला है। साकेत में कवि ने उर्मिला और लक्ष्मण के दाम्पत्य जीवन के हृदयस्पर्शी प्रसंग तथा उर्मिला की विरह दशा का अत्यन्त मार्मिक चित्रण किया है, साथ ही कैकेयी के पश्चात्ताप को दर्शाकर उसके चरित्र का मनोवैज्ञानिक एवं उज्ज्वल पक्ष प्रस्तुत किया है। इस काव्य के आधार पर कहा जा सकता है कि लक्ष्मण ने अपनी पत्नी उर्मिला के जगह पर अपने भाई श्री राम के प्रति वफादारी निभाने की कोशिश की है।
बाहरी कड़ियाँ

*साकेत (कविता कोश)

श्रेणी:मैथिलीशरण गुप्त
श्रेणी:मंगला प्रसाद पुरस्कार
श्रेणी:हिन्दी साहित्य
श्रेणी:हिन्दी कविता
श्रेणी:हिन्दी के महाकाव्य
क्लास क्लास्टरमेयर

क्लास क्लास्टरमेयर (१९३३ -) आधुनिक काल के हिन्दू धर्म के विख्यात विद्वान हैं। उनका जन्म जर्मनी में हुआ पर वह लम्बी अवधि से कनाडा में आचार्य हैं।
ग्रन्थ

* The Nature of Nature: Explorations in Science, Philosophy and Religion (Theosophical Publishing House 2004);
* Hindu Writings: A Short Introduction to the Major Sources (Oneworld Books, 2001);
* A Survey of Hinduism (2nd ed. 1994);
* Indian Theology in Dialogue (1986);
* Mythologies and Philosophies of Salvation in the Theistic Traditions of India (1984);
* Hindu and Christian in Vrindavan (1969).

श्रेणी:1933 में जन्मे लोग
चमु कृष्ण शास्त्री

चमू कृष्ण शास्त्री, संस्कृत भारती के सहसंस्थापक हैं। उन्होंने समस्त विश्व में संस्कृतभाषा के पुनर्जागरण के लिये संस्कृत भारती संस्था की स्थापना की। भारत सरकार ने उन्हें जनवरी २०१७ में पद्मश्री से सम्मानित किया।

श्रीचमूकृष्णशास्त्री वैश्विक समुदाय में भारत की सांस्कृतिक राशि की प्रतीक संस्कृत भाषा के माध्यम से भारतीय सभ्यता को पुनः प्रतिष्ठित करनेवाले एक उत्साही शिक्षाविद् है। इन का स्पष्ट मानना है कि संस्कृत विश्व में सामाजिक समन्वय स्थापित करने की अद्भुत कुंजिका है। संस्कृत शिक्षण को जीवन्त सम्प्रेषण की भाषा का रूप देने वाले श्री चमूकृष्णशास्त्री ने लगभग तीन दशक पूर्व अपने कुछ साथियों के साथ संस्कृत को दैनिक व्यवहार की भाषा के रूप में ढालने का स्वप्न देखा था। और, इसी स्वप्न को आकार देने हेतु ‘संस्कृतभारती’ संस्था का गठन किया था। आज यह संस्था विश्व व्यापी संस्था के रूप में विश्व को संस्कृत साहित्य में व्याप्त उदात्त वैचारिक जल से सिंचित कर रही है। इस की शाखाएं अमरीका, कनाडा, यू.के., आस्ट्रेलिया एवं पूर्वी एशिया तक व्याप्त हैं।

श्री चमूकृष्णशास्त्री ने संस्कृतभारती में सम्भाषणात्मक संस्कृत से सम्बद्ध दश दिवसीय संस्कृत शिबिरों को प्रारम्भ कर संस्कृत शिबिरों को एक नई दिशा प्रदान की। ये संस्कृत शिबिर अब तक प्रायः ९० लाख लोगों को संस्कृत सम्भाषण में दक्ष कर चुके हैं। इन के प्रयासों ने अनेकों विद्यालयों एवं विश्वविद्यालयों में सम्भाषणात्मक संस्कृत-शिक्षण सम्बन्धी पाठ्यक्रमों को प्रारम्भ करने की प्रेरणा प्रदान की है। ‘संस्कृत-गृह’ एवं ‘मातृभाषा के रूप में संस्कृतभाषी बच्चों’ सम्बन्धी योजना इनकी अनूठी योजना है। इनके प्रयासों से देश के विभिन्न राज्यों में शताधिक कार्यकर्ता संस्कृत प्रचार-प्रसार के कार्य में अहर्निश संलग्न हैं। संस्कृतभारती के विभिन्न पाठ्यक्रमों के द्वारा सहस्राधिक लोग संस्कृत के अध्ययन-अध्यापन में संलग्न हैं। अमरीका में ‘विदेशीभाषा के रूप में चलनेवाला संस्कृत का पाठ्यक्रम’ इन्हीं के प्रयासों का परिणाम है।भारत की भाषा।

इन्होंने संस्कृत सम्बन्धी संस्कृत में १३ पुस्तकों की रचना की है। इनके द्वारा प्रारम्भ की गई ‘सरस्वतीयोजना’ के अन्तर्गत अनेकों देशी एवं विदेशी भाषाओं की पुस्तकें संस्कृत में अनूदित की गईं। युवापीढ़ी को लेखन के प्रति प्रेरित करने हेतु इनके द्वारा आयोजित किया गया ‘विश्वसंस्कृतपुस्तकमेला’ एवं ‘संस्कृतसाहित्योत्सव’ अपने-आप में एक अनूठे एवं अतिउत्साह पूर्ण प्रयास थे।

संस्कृत क्षेत्र में कृत विभिन्न कार्यों के कारण ये ‘राष्ट्रीय संस्कृत संस्थान’ सहित अनेकों विश्वविद्यालयों की विभिन्न समितियों के सदस्य हैं। भारत सरकार द्वारा गठित संस्कृत सम्बन्धी समिति के द्वारा तैयार किए गए ‘Road Map for the Development of Sanskrit- Ten Tear Perspective Plan’ (2016) के ये अभिन्न सदस्य रहे हैं।

श्री चमू कृष्ण शास्त्री संस्कृत में मन्त्रमुग्ध, प्रेरित एवं उत्तेजित करने वाले वक्ता व लेखक हैं। वे श्रीमद्भगवद्गीता के सिद्धान्तों के अनुपालन में विश्वास करने वाले निष्कामी कार्यकर्ता हैं। श्री चमु कृष्ण शास्त्री एक प्रेरणादायी व्यक्तित्व के प्रतीक हैं।
कृतियाँ

* ज्ञाने धर्मः उत प्रयोगे
* लाभः उत हानिः
* निमित्तमात्रम्
* निमित्तमात्रम् (हिन्दी)
*परिष्कारः
*परिवर्तनम्
*सावधानाः स्याम
*संस्कृतभारती
*संस्कृतम् swat विश्लेषणम्
*संस्करणम्
*सप्तदशी
*उत्तिष्ठ ! मा स्वप्त !!
*वैचारिकम्
सन्दर्भ
बाहरी कड़ियाँ

*देश के असल नायकों को मिल रहा है पद्मश्री सम्मान, इतिहास में पहली बार
*'Sanskrit will flourish despite Prejudices of Left, Libtards'

श्रेणी:संस्कृत साहित्यकार
श्रेणी:पद्मश्री प्राप्तकर्ता
अमृता राव

अमृता राव एक मॉडल तथा बॉलीवुड अभिनेत्री हैं। "अमृता" संस्कृत भाषा का शब्द है। जिसका तात्पर्य अमरत्व है। (वास्तव में यह अमृत शब्द का स्त्रीलिंग है।)
जीवन

अमृता राव। उन्होने मनोविज्ञान में स्नातक किया है। वह सामान्यतः मुम्बई में रहती हैं। उन्हे अंग्रेजी,हिन्दी,मराठी और कोंकणी भाषा का ज्ञान है।
कैरियर

अमृता ने अपना कैरियर मॉडलिंग से शुरू किया। उनका मॉडलिंग कि दुनिया में पदार्पण अचानक उस समय हुआ जब ६० अन्य मॉडलों में से सिर्फ़ उन्हे फ़ैरेवर फ़ेस क्रीम के प्रचार के लिये चुना गया। उस समय वो एक छात्रा थीं। इस के बाद १८ महीने से भी कम समय में उन्होने ३५ से अधिक ऎड फ़िल्मो में काम किया। इस तरह बेहद व्यस्त जीवन होने के बाद भी वह कक्षा की प्रथम कोटि कि छात्रा थीं। कैड्बरी पर्क और ब्रू काफ़ी की ऎड फ़िल्मो में उनके शानदार अभिनय के बाद से उन्हे बॉलीवुड फ़िल्मो में काम करने के प्रस्ताव आने लगे।

उनकी पहली फ़िल्म थी अब के बरस (सन् २००२) जिसका निर्देशन राज़ कंवर ने किया था। लेकिन उन्हे ख्याति मिली के.एन.घोष कि फ़िल्म इश्क विश्क से जो सन् २००३ में रिलीज़ हुई थी। इसके बाद सन् २००४ में मस्ती, मैं हूँ ना तथा २००५ में वाह! लाइफ हो तो ऐसी जैसी सफ़ल फ़िल्में आईं। उनकी कुछ फ़िल्में बाक्स आफ़िस पर असफ़ल भी रही जैसे दीवार (सन् २००४), शिकार (सन् २००५), प्यारे मोहन (सन् २००६)।
उनकी सबसे सफल हुयी फ़िल्म है विवाह (सन् २००६) निर्देशक-सूरज बड़जात्या)। यह फ़िल्म बेहद सफ़ल फ़िल्म रही तथा भारतीय दर्शकों के साथ दुनिया के अन्य देशों के दर्शको को भी पसन्द आयी।
पुरस्कार एवं नामंकन

पुरस्कार

* २००४ - फ़िल्म फ़ेयर अवार्ड (इश्क विश्क)
* २००४ - आइफ़ा अवार्ड, सर्वश्रेष्ठ अभिनेत्री (इश्क विश्क)
* २००४ - स्टारडस्ट अवार्ड, कल का सुपर स्टार (इश्क विश्क)
* २००४ - सन्सुई अवार्ड (इश्क विश्क)
* २००७ - ग्रेट वूमेन अवार्ड, यंग अचीवर
* २००७ - आनन्दलोक पुरस्कार, मोस्ट प्रामिसींग न्यू टलेन्ट (विवाह)
* २००७ - स्पोर्ट वर्ल्ड अवार्ड, साल का जोड़ी न.१ (अमृता राव-शाहिद कपूर)
पुरस्कार हेतु नामांकीत

* २००३ - स्टार स्क्रीन अवार्ड मोस्ट प्रामिसींग न्यूकमर (अब के बरस)
* २००४ - ज़ी सिने अवार्ड (इश्क विश्क)
* २००४ - स्टार स्क्रीन अवार्ड मोस्ट प्रामिसींग न्यूकमर (इश्क विश्क)
* २००५ - फ़िल्म फ़ेयर अवार्ड सर्वश्रेष्ठ सहअभिनेत्री (मैं हूँ ना)
* २००७ - हीरो हण्डा स्टार स्क्रीन अवार्ड सर्वश्रेष्ठ अभिनेत्री (विवाह)
* २००७ - हीरो हण्डा स्टार स्क्रीन अवार्ड, साल की जोड़ी न.१ (शाहिद कपूर के साथ)
फ़िल्मे
सन्दर्भ

* अमृता राव की आधिकारिक बेब साइट
बाहरी कड़ियाँ

* अमृता इन्टरनेट मूवी डाटाबेस में

श्रेणी:हिन्दी अभिनेत्री
श्रेणी:1981 में जन्मे लोग
श्रेणी:जीवित लोग
सम्पाती

सम्पाती रामायण का एक पात्र है। हिन्दू धर्म में, सम्पाती एक गरुड़ रूपी पात्र था अरुण नामक गरुड़ का पुत्र था। सम्पाती जटायु का बड़ा भाई था। जब सभी वानर सेना - जामवंत माता सीताजी की खोज में निकले थे। तो सभी थक हार कर समुद्र किनारे सीता माता की खोज में बैठे थे। उन्हें सीता माता का पता लगाना मुश्किल लग रहा था। तभी वहां पर उनकी भेंट सम्पाती नाम के गिद्ध से हुई। संपाती ने ही उन्हें बताया था कि सीतामाता असुरराज महाबलशाली रावण‌ कि लंका के अशोक वाटिका में है। संपाती द्वारा मिली इस जानकारी से सभी के मन में उत्साह और आश्वासन जागृत हुआ। लेकिन जानकारी मिलने के बाद भी मुश्किल यह थी कि कैसे इस विशाल समुद्र को लांघ कर पार किया जाए। सभी वानरों और ऋक्षराज‌ जामवंत को समुद्र लांघने में संदेह था। तब हतोत्साह वानरों और भालुओं को जामवंत उत्साह देते हुए श्री हनुमानजी से कहते है - पवन तनय बल पवन समान। बुद्धि विवेक विज्ञान निधान।। कवन सो काज कठिन जग माहीं। जो नहिं होई तात तुम पाई।। आप पवन पुत्र हो, बुद्धि,विवेक, विज्ञान की खदान हो। इस जगत में ऐसा कठिन कार्य नहीं है जो आप ना कर सकें। जामवंत के वचन सुनते ही श्री हनुमान जी पर्वताकार होते हैं और सिंह‌ नादकर कहते हैं कि इस खारे समुद्र को तो मैं खेल-खेल में लांघ सकता हूं।

भगवान श्रीराम के काल में सम्पाती और जटायु नाम के दो गिद्ध थे । ये दोनों ही अरुण नामक गरुड़ के पुत्र थे जो सूर्यदेव के सारथी हैं। दरअसल, महर्षि कश्यप की पत्नी विनता के दो पुत्र हुए- गरुड़ और अरुण। गरुड़ जी विष्णु की शरण में चले गए और अरुणजी सूर्य के सारथी हुए। सम्पाती और जटायु इन्हीं अरुण के पुत्र थे।

कहां रहते थे जटायु : पुराणों के अनुसार सम्पाती और जटायु दो गिद्ध बंधु थे। सम्पाती बड़ा था और जटायु छोटा। ये दोनों विंध्याचल पर्वत की तलहटी में रहने वाले निशाकर ऋषि की सेवा करते थे और संपूर्ण दंडकारण्य क्षेत्र का विचरण करते रहते थे। एक ऐसा समय था जबकि मध्यप्रदेश-छत्तीसगढ़ में गिद्ध और गरूढ़ पक्षियों की संख्या अधिक थी लेकिन अब नहीं रही। जटायु और सम्पाती की होड़ : बचपन में सम्पाती और जटायु ने सूर्य-मंडल को स्पर्श करने के उद्देश्य से लंबी उड़ान भरी। सूर्य के असह्य तेज से व्याकुल होकर जटायु जलने लगे तब सम्पाति ने उन्हें अपने पंख के नीचे सुरक्षित कर लिया, लेकिन सूर्य के निकट पहुंचने पर सूर्य के ताप से सम्पाती के पंख जल गए और वे समुद्र तट पर गिरकर चेतनाशून्य हो गए।

चन्द्रमा नामक मुनि ने उन पर दया करके उनका उपचार किया और त्रेता में श्री सीताजी की खोज करने वाले वानरों के दर्शन से पुन: उनके पंख जमने का आशीर्वाद दिया।


श्रेणी:रामायण के पात्र
इक्ष्वाकु

इक्ष्वाकु, प्राचीन भारत के इक्ष्वाकु वंश के प्रथम राजा थे। 'इक्ष्वाकु' शब्द 'इक्षु' से व्युत्पन्न है, इक्षु का अर्थ 'ईख' होता है । पौराणिक परम्परा के अनुसार इक्ष्वाकु, विवस्वान् (सूर्य) के पुत्र वैवस्वत मनु के पुत्र थे।
परिचय

पौराणिक आलेखों के अनुसार वैवस्वत मनु के नौ पुत्र हुए - इक्ष्वाकु, नभग ,धृष्ट, शर्याति, नरिष्यन्त, प्रांशु, अरिष्ट, करूष और पृषध्र । वैवस्वत मनु की एक पुत्री भी हुई, पुत्री का नाम इला था । महाराजा इक्ष्वाकु की माता का नाम श्रद्धा था । महात्मा एवं तपस्वी महाराज होने के कारण इक्ष्वाकु के पश्चात उनके राजवंश के सम्राटों को सूर्य वंशी तथा उनकी भगिनी इला के वंश वाले राजाओं को चंद्र वंशी कहा गया।
इतिहास

इक्ष्वाकु कोसल राज्य की महाराजा थे । उनके राज्य की राजधानी अयोध्या थी। उनके १०० पुत्र बताए जाते हैं जिनमें ज्येष्ठ विकुक्षि था। इक्ष्वाकु के एक दूसरे पुत्र निमि ने मिथिला राजकुल स्थापित किया। साधारणत: बहुवचनांतक इक्ष्वाकुओं का तात्पर्य इक्ष्वाकु से उत्पन्न सूर्यवंशी राजाओं से होता है, परंतु प्राचीन साहित्य में उससे एक इक्ष्वाकु जाति का भी बोध होता है। प्राचीन ग्रंथ महाभारत के भीष्म पर्व के नौंवें अध्याय में भी महाराज इक्ष्वाकु का नाम अभिलिखित है । इक्ष्वाकु का नाम, केवल एक बार, ऋग्वेद में भी प्रयुक्त हुआ है जिसे मैक्समूलर ने राजा की नहीं, बल्कि जातिवाचक संज्ञा माना है। इक्ष्वाकुओं की जाति जनपद में उत्तरी भागीरथी की घाटी में संभवत: कभी बसी थी। कुछ विद्वानों के मत से उत्तर पश्चिम के जनपदों में भी उनका संबंध था। दक्षिण भारत का "आंध्र इक्ष्वाकु राजवंश" (300-400 ई.) भी अपने राजवंश को महाराजा इक्ष्वाकु से संयोजित करता था।
सूर्यवंश की शुद्ध अशुद्ध सभी प्रकार की वंशावलियाँ देश के अनेक राजकुलों में प्रचलित हैं। उनमें वैयक्तिक राजाओं के नाम अथवा स्थान में चाहे जितने भेद हों, उनका आदि राजा इक्ष्वाकु ही है।
सूर्य वंश

सम्राट इक्ष्वाकु से उत्पन्न हुए उनके वंशजों की राजवंशावली के राजाओं को सूर्य वंशी कहा गया अत: सूर्यवंश के प्रणेता इक्ष्वाकु थे। इस प्रसिद्ध राजवंश में अनेक विभूतियों ने जन्म लिया और प्राचीन भारतीय इतिहास की परिकल्पना का संवर्धन किया है। सूर्य वंश में जन्मे अनेक प्रतापी सम्राट जैसे महाराजा भगीरथ, श्री राम, महाराजा हरिश्चन्द्र, राजा सागर, सम्राट अम्बरीष, महाराज दिलीप और चक्रवर्ति सम्राट रघु का नाम आज भी विश्रुत है।
कुछ अन्य प्राचीन राजा जैसे ककुत्स्थ, पृथु और मान्धाता कोलीय इसी राजवंश में ही जन्मे थे। गौतम बुद्ध का अवतार भी सूर्य वंश की एक शाखा शाक्य कोली सूर्यवंशी में हुआ था।
इन्हें भी देखें

* प्राचीन वंशावली‎
* प्राचीन भारतीय वंशों की सुची
सन्दर्भ


श्रेणी:हिन्दू शासक
श्रेणी:अयोध्याकुल
श्रेणी:प्राचीन पौराणिक राजवंश